Zisťovanie zamestnancov z radu kritickej infraštruktúry a ich záujem o umiestnenie dieťaťa v ŠKD pri ZŠ – Pohranice 444 v období od 11.01. 2021.

ZŠ – Pohranice pripravila pre rodičov pracujúcich v kritickej infraštruktúre možnosť umiestniť ich dieťa do ŠKD. Predtým, ako ho však reálne otvoríme, potrebujeme zistiť záujem. Ide o zákonných zástupcov žiakov 1. stupňa našej školy.   
  
Ak patríte k rodičom, ktorí pracujú v odvetviach spadajúcich do kritickej infraštruktúry a budete v týždni od 11. januára 2021 potrebovať umiestniť Vášho syna či Vašu dcéru do ŠKD, vyplňte priložený dotazník.   
  
Podľa Ministerstva školstva pod kritickú infraštruktúru spadajú povolania zdravotných pracovníkov, policajtov, vojakov, hasičov, ale aj iné povolania. Predpokladom umiestnenia dieťaťa je, že v danom týždni budete pracovať, resp. mať službu. Pre umiestnenie musíte doložiť vyplnené tlačivo – formulár potvrdené Vašim zamestnávateľom.  
  
  
🔴 Podmienky:  
- vyplnený formulár potvrdený zamestnávateľom( vzor v prílohe)  
- otestovaní rodičia (výsledok testu predložiť k nahliadnutiu pri nástupe dieťaťa)  
- uhradenie poplatkov za ŠKD  
- dieťa do 10 rokov, ktoré by inak zostalo samo doma

- Vyplnené tlačivo o bezinfekčnosti dieťaťa (na stránke školy)

- Vyplnený dotazník - z dôvodu zabezpečenia stravy a personálu je potrebné, aby ste dotazník vyplnili do štvrtka **8.1.2021 do 12,00 hod.**

🔴 Aký bude postup?  
1. Vyplníte dotazník.  
2. Škola zistí reálny záujem.  
3. Vedenie školy Vás bude následne kontaktovať a podá ďalšie informácie.

4. Pri nástupe dieťaťa do školy 11.1.2021 je potrebné priniesť všetky potrebné dokumenty (tlačivo potvrdené zamestnávateľom, tlačivo o bezinfekčnosti dieťaťa (na stránke školy), negatívne výsledky testov oboch rodičov)

5. Predbežný čas prevádzky ŠKD je od 7,00 hod do 16,00 hod  
  
Spolu to zvládneme 👍   
S úctou a prianím pevného zdravia ❤

PaedDr. Adriana Vojtelová

riaditeľka ZŠ